3.7.2023
MT
Il-Ġurnal Uffiċjali tal-Unjoni Ewropea
L 168/23
(8)
Is-sitwazzjoni tikkostitwixxi problema speċifika skont it-tifsira tal-Artikolu 221 tar-Regolament (UE) Nru 1308/2013.
Din il-problema speċifika li nħolqot f’għadd limitat ta’ reġjuni f’xi Stati Membri tal-Unjoni mhijiex se tissolva billi jittieħdu l-miżuri skont l-Artikolu 219 jew l-Artikolu 220 ta’ dak ir-Regolament, minħabba li la hija marbuta b’mod speċifiku ma’ tfixkil eżistenti fis-suq jew ma’ theddida preċiża tiegħu, u lanqas ma hija marbuta ma’ miżuri biex jikkumbattu t-tixrid ta’ mard fl-annimali jew it-telf tal-fiduċja tal-konsumaturi minħabba riskji għassaħħa pubblika, għas-saħħa tal-annimali jew għas-saħħa tal-pjanti.
Barra minn hekk, biex ma tkomplix tiggrava l-qagħda tal-vijabbiltà ekonomika tal-bdiewa f’xi reġjuni fil-Bulgarija, fl-Ungerija, fil-Polonja, fir-Rumanija u fisSlovakkja, is-sitwazzjoni teħtieġ intervent urġenti.
(9)
Għaldaqstant jixraq li għall-perjodu strettament meħtieġ tiġi stabbilita miżura ta’ appoġġ ta’ emerġenza u li l-Bulgarija, l-Ungerija, il-Polonja, ir-Rumanija u s-Slovakkja jingħataw għotja finanzjarja biex jappoġġaw lill-bdiewa affettwati miż-żieda fl-importazzjonijiet ta’ ċereali u ta’ żrieragħ żejtnin mill-Ukrajna.
(10)
Jenħtieġ li jiġi stabbilit l-ammont disponibbli għall-Bulgarija, għall-Ungerija, għall-Polonja, għar-Rumanija u għasSlovakkja, filwaqt li jitqies b’mod partikolari l-piż rispettiv tagħhom fis-settur agrikolu tal-Unjoni, abbażi tal-limiti massimi netti għall-pagamenti diretti stabbiliti fl-Anness III tar-Regolament (UE) Nru 1307/2013 tal-Parlament Ewropew u tal-Kunsill (4) u t-tkabbir relattiv tal-kummerċ taċ-ċereali u taż-żrieragħ żejtnin f’dawk il-pajjiżi.
(11)
Jenħtieġ li l-Bulgarija, l-Ungerija, il-Polonja, ir-Rumanija u s-Slovakkja jqassmu l-għajnuna permezz tal-aktar mezzi effettivi abbażi ta’ kriterji oġġettivi u mhux diskriminatorji li jqisu d-diffikultajiet u l-ħsara ekonomika li qegħdin iġarrbu l-bdiewa li jkabbru ċ-ċereali u ż-żrieragħ żejtnin fiż-żoni affettwati, filwaqt li jiżguraw li dawn il-bdiewa jkunu l-benefiċjarji aħħarija tal-għajnuna, u jevitaw li jagħtu lok għal xi distorsjoni fis-suq u fil-kompetizzjoni.
(12)
Billi l-ammont allokat lill-Bulgarija, lill-Ungerija, lill-Polonja, lir-Rumanija u lis-Slovakkja jikkumpensa biss parti mittelf reali mġarrab mill-bdiewa fir-reġjuni affettwati, jenħtieġ li dawk l-Istati Membri jitħallew jagħtu appoġġ nazzjonali addizzjonali lil dawk il-produtturi, skont il-kundizzjonijiet u fil-limitu ta’ żmien stabbilit minn dan ir-Regolament.
(13)
Sabiex il-Bulgarija, l-Ungerija, il-Polonja, ir-Rumanija u s-Slovakkja jingħataw il-flessibbiltà biex iqassmu l-għajnuna skont il-ħtieġa taċ-ċirkustanzi biex jilqgħu għad-diffikultajiet tal-bdiewa, jenħtieġ li jkunu jistgħu jakkumulaw din l-għajnuna ma’ appoġġ ieħor iffinanzjat mill-Fond Agrikolu Ewropew ta’ Garanzija u mill-Fond Agrikolu Ewropew għall-Iżvilupp Rurali, mingħajr ma jagħtu kumpens żejjed lill-bdiewa.
(14)
Sabiex jiġi evitat kumpens żejjed, jenħtieġ li l-Bulgarija, l-Ungerija, il-Polonja, ir-Rumanija u s-Slovakkja jqisu l-appoġġ li jingħata permezz ta’ strumenti ta’ appoġġ nazzjonali jew tal-Unjoni oħra, jew permezz ta’ skemi privati oħra biex jirrispondu għall-impatt taż-żieda tal-importazzjonijiet ta’ ċereali u żrieragħ żejtnin mill-Ukrajna firreġjuni affettwati.
(15)
Peress li l-għajnuna tal-Unjoni hija stabbilita bl-euro, u sabiex tkun żgurata l-applikazzjoni uniformi u simultanja, jeħtieġ li tiġi ffissata data għall-konverżjoni tal-ammont allokat lill-Istati Membri li ma adottawx l-euro bħala l-munita nazzjonali tagħhom, kif inhu l-każ tal-Bulgarija, tal-Ungerija, tal-Polonja u tar-Rumanija.
Billi dan ir-Regolament ma jipprevedix skadenza għas-sottomissjoni tal-applikazzjonijiet għall-għajnuna, jixraq li, għallfinijiet tal-Artikolu 30(3) tar-Regolament Delegat tal-Kummissjoni (UE) 2022/127 (5), titqies id-data tad-dħul fisseħħ ta’ dan ir-Regolament bħala l-avveniment operattiv għar-rata tal-kambju fir-rigward tal-ammonti stabbiliti f’dan ir-Regolament.
(16)
Għal raġunijiet baġitarji, jenħtieġ li l-Unjoni tiffinanzja n-nefqa mġarrba mill-Bulgarija, mill-Ungerija, mill-Polonja, mir-Rumanija u mis-Slovakkja biss meta tali nefqa ssir sa ċerta data ta’ eliġibbiltà.
(4) Ir-Regolament (UE) Nru 1307/2013 tal-Parlament Ewropew u tal-Kunsill tas-17 ta’ Diċembru 2013 li jistabbilixxi regoli għal pagamenti diretti lill-bdiewa taħt skemi ta’ appoġġ fil-qafas tal-politika agrikola komuni u li jħassar ir-Regolament tal-Kunsill (KE) Nru 637/2008 u r-Regolament tal-Kunsill (KE) Nru 73/2009 (ĠU L 347, 20.12.2013, p. 608).
(5) Ir-Regolament Delegat tal-Kummissjoni (UE) 2022/127 tas-7 ta’ Diċembru 2021 li jissupplimenta r-Regolament (UE) 2021/2116 talParlament Ewropew u tal-Kunsill b’regoli dwar l-aġenziji tal-pagamenti u korpi oħrajn, il-ġestjoni finanzjarja, l-approvazzjoni talkontijiet, il-garanziji u l-użu tal-euro (ĠU L 20, 31.1.2022, p. 95).